PROJEKTS

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2016.gada \_\_.\_\_\_\_\_\_

 .§

**Par informatīvo ziņojumu par autoceļu finansēšanas modeli un Valsts autoceļu sakārtošanas programmu 2014.-2023.gadam**

 TA-

(…)

1. Pieņemt zināšanai Satiksmes ministrijas iesniegto informatīvo ziņojumu.

2. Valsts kancelejai noformēt informatīvo ziņojumu un nosūtīt to Saeimai.

3. Satiksmes ministrijai līdz 2017. gada 31. decembrim iesniegt Ministru kabinetā informatīvo ziņojumu par valstī esošo ceļu tīkla izvērtējumu, tostarp vērtējot esošā ceļu tīkla efektivitāti.

4. Satiksmes ministrijai sadarbībā ar Finanšu ministriju sagatavot un līdz 2017. gada 30. aprīlim iesniegt izskatīšanai Ministru kabinetā grozījumus likumā “Par autoceļiem”, paredzot svītrot likuma 12. panta ceturtajā daļā vārdus “ja gadskārtējā valsts budžeta likumā nav noteikts citādi” un papildinot likuma pārejas noteikumus ar punktu, kurā tiek fiksēts pašreizējais procentuālo ieņēmumu līmenis no prognozētajiem valsts budžeta ieņēmumiem no akcīzes nodokļa par naftas produktiem un no 2019. gada pakāpeniski palielinot valsts budžeta programmai “Valsts autoceļu fonds” novirzīto finansējumu par 5% gadā, saglabājot arī plānotos ieņēmumus no transportlīdzekļu ekspluatācijas nodokļa un autoceļu lietošanas nodevas pilnā apmērā, līdz tiek sasniegts pašreizējās likuma “Par autoceļiem” redakcijas 12. panta ceturtajā daļā noteiktais apjoms.

5. Satiksmes ministrijai sadarbībā ar Finanšu ministriju sagatavot un līdz 2017. gada 30. aprīlim iesniegt izskatīšanai Ministru kabinetā grozījumus Likumā par budžetu un finanšu vadību, paredzot atjaunot Valsta autoceļu fondu kā speciālo budžetu.

6. Pieņemt zināšanai, ka Satiksmes ministrija, lai nodrošinātu autoceļu uzturēšanas darbu veikšanu un VAS “Latvijas Valsts ceļi” un VAS “Latvijas autoceļu uzturētājs” attīstošu projektu, tostarp nepieciešamās ceļu uzturēšanas tehnikas atjaunošanas projektu īstenošanu, izvērtēs un atbilstoši normatīvajos aktos noteiktajai kārtībai līdz 2017. gada 1. jūlijam iesniegs Ministru kabinetā priekšlikumus par dividendēs izmaksājamo VAS “Latvijas Valsts ceļi” un VAS “Latvijas autoceļu uzturētājs” peļņas daļu par 2016.gadu.

7. Valsts autoceļu sakārtošanas programmas 2014.-2020.gadam realizēšanas termiņu pagarināt līdz 2023.gadam un, lai sasniegtu informatīvajā ziņojumā norādītos mērķus, Ministru kabinetā izskatot likumprojektus par vidēja termiņa budžeta ietvaru 2018. – 2020.gadam, 2019. – 2021.gadam un 2020. – 2023. gadam un 2018., 2019., 2020., 2021., 2022. un 2023. gada valsts budžeta likumprojektu sagatavošanas procesā piešķirt finansējumu valsts budžeta programmai 23.00.00 „Valsts autoceļu fonds” Valsts autoceļu sakārtošanas programmā 2014. - 2023. gadam noteiktajā apmērā.

8. Finanšu ministrijai sadarbībā ar Satiksmes ministriju līdz 2017. gada 31. augustam sagatavot un iesniegt izskatīšanai Ministru kabinetā informatīvo ziņojumu par iespējamību piesaistīt papildu finansējumu no 2019.gada ceļu uzturēšanai, pārbūvei un atjaunošanai papildus valsts budžetā paredzētajam finansējumam (izmantojot publiskās un privātās partnerības finansēšanas modeli, aizņēmumu, struktūrfondu pārdali u.c.).

Ministru prezidents M.Kučinskis

Valsts kancelejas direktors M.Krieviņš

Iesniedzējs: satiksmes ministrs U. Augulis

Vīza: valsts sekretārs K.Ozoliņš

02.12.2016. 14:42

413

D.Supe 67028253

dace.supe@sam.gov.lv